b'\n_START_ARTICLE_\nTokusatsu\n_START_PARAGRAPH_\nAng Tokusatsu (\xe7\x89\xb9\xe6\x92\xae) ay isang salitang Hapones na ang ibig sabihin ay mga "efectos especiales" (special effects). Kadalasan siyang pinantutukoy sa mga live-action Japanese Films at mga drama sa telebisyon na gumagamit ng efectos especiales._NEWLINE_Ang terminong "tokusatsu" ay ang pinaliit na praseng Hapones na "tokushu satsuei" (\xe7\x89\xb9\xe6\xae\x8a\xe6\x92\xae\xe5\xbd\xb1), na ang ibig sabihin ay "paglalarawang espesyal". Sa produksiyon, ang direktor ng special effects ay binigyang-tampok na "tokushu gijutsu" (\xe7\x89\xb9\xe6\xae\x8a\xe6\x8a\x80\xe8\xa1\x93), ang Hapones ng "special techniques" or "tokusatsu kantoku" (\xe7\x89\xb9\xe6\x92\xae\xe7\x9b\xa3\xe7\x9d\xa3), na Hapones ng "special effects director", ang titulong kadalasang ginagamit para sa mga produksiyon na gumagamit ng Wikang Ingles._NEWLINE_Ang Tokusatsu Entertainment ay kadalasang agham pangkathang-isip, pantasya, o katatakutan, ngunit ang mga pelikula at mga palabas sa telebisyon na nasa ibang genre ay ikinaklasipika rin minsan na tokusatsu. Ang mga kilalang uri ng tokusatsu ay mga kaiju monster movies (ang Godzilla at mga seryeng pampelukula ng Gamera), mga pangseryeng superhero (ang Mask Rider o Kamen Rider, at mga seryeng Metal Heroes), at mga dramang mecha (Giant Robo). Ang ibang palabas sa telebisyon na nakaklasipika na tokusatsu ay pinagsasama ang ilan sa mga subgenre (ang Ultraman at mga seryeng Sentai).'